રાણા અયૂબને સોશિયલ મીડિયા પર વિરોધીઓ દ્વારા ટાર્ગેટ કરવામાં આવી રહી છે. જેમાં ગત એપ્રિલ મહિનામાં તેમના નામથી એક ફેક ટ્વિટ સોશિયલ મીડિયામાં વાયરલ કરવામાં આવ્યું હતું અને તેમાં જણાવાયુ હતું કે રાણા અયૂબ સગીરાઓ પર દુષ્કર્મના આરોપીઓનું સમર્થન કરી રહી છે. સાથે જ એવુ પણ લખ્યું હતું કે લઘુમતિઓ ભારતમાં સુરક્ષિત નથી. આ સિવાય એક ફેક અશ્લીલ વીડિયોમાં રાણા અયૂબના ફોટોને મોર્ફ કરી દેવાયો હતો અને તેને સોશિયલ મીડિયામાં વાયરલ કરાયો હતો. આમ રાણા અયૂબને માનસિક રીતે પણ પરેશાન કરવામાં આવી રહ્યા છે.